text: রাষ্ট্রীয় মর্যাদা শেষে বনানী কবরস্থানে চিরনিদ্রায় শায়িত হলেন কবরী - বিন্দুবাংলা টিভি
  রাষ্ট্রীয় মর্যাদা শেষে বনানী কবরস্থানে চিরনিদ্রায় শায়িত হলেন কবরী
  ১৭ এপ্রিল ২০২১,বিন্দুবাংলা টিভি. কম,নিজস্ব প্রতিবেদক :
  দেশবরেণ্য অভিনেত্রী সারাহ বেগম কবরীকে বনানী কবরস্থানে চিরনিদ্রায় শায়িত করা হয়েছে। আজ (১৭ এপ্রিল) দুপুর দেড়টায় তার জানাজা সম্পন্ন হয়। তিনি করোনায় আক্রান্ত ছিলেন, তাই স্বাস্থবিধি মেনে তাকে সমাহিত করা হয়।
  জানাজা শুরুর আগে বনানী কবরস্থানের সামনেই মুক্তিযোদ্ধা এই অভিনয়শিল্পীকে রাষ্ট্রীয়ভাবে গার্ড অব অনার দেওয়া হয়। এর আগে হাসপাতালের হিম ঘর থেকে মোহাম্মদপুর আল মারকাজুলে নেওয়া হয়েছিলো তার নিথর দেহ। সেখানে গোসল করানো শেষে গুলশান-২ নম্বর এলাকার লেক রোডের বাড়িতে শেষবারের মতো নেওয়া হয় কবরীর মরদেহ।
  উল্লেখ্য, করোনায় আক্রান্ত হয়ে রাজধানীর শেখ রাসেল গ্যাস্ট্রোলিভার ইনস্টিটিউট ও হাসপাতালে ভর্তি ছিলেন কবরী। শুক্রবার রাত ১২টা ২০ মিনিটে সেখানেই শেষ নিঃশ্বাস ত্যাগ করেন তিনি।